Sugegorri Beltza

Sugegorri BeltzaSugegorri Beltza. Euskal-encodings.com  (jatorrizko ingelesez Blackadder) Richard Curtis, Rowan Atkinson eta Ben Eltonek sortutako satira historikozko telesail britainiarra da. Blackadder lau sailetan eta kapitulu berezi batzuetan banatuta dago, sail bakoitzak bere argumentu propioa duena. 

Lehenengo saila Richard Curtis eta Rowan Atkinsonek idatzi zuten, besteak Curtis eta Ben Eltonek. Produktorea John Lloyd zen, eta protagonistak Edmund Blackadder, Rowan Atkinsonek antzeztua, eta Baldrick, Tony Robinsonek antzeztua, ziren.

Rowan Atkinsonek elkarrizketa batean esan zuen estres gutxiago aurkitu zuen proiektua dela.

Euskal Herrian ETB 2 eta ETB 1 kateek gaztelania eta euskaraz eman zuten.

 Sinopsia 

Nahiz eta sail bakoitza aro ezberdin batean oinarrituta izan, denek Edmund Blackadderen zorion-zorigaitzak (azkenak, gehienetan) dute mamia. Edmund Blackadderrek, leinu ingeles bateko kideak, Historiako une garrantzitsuak bizi ditu. Antiheroi ziniko, berekoi eta zorrotza, nihilista eta moral gabekoa da, eta Baldrick morroia haren jarraitzaile bakarra da, historiaren garai bakoitzean behe mailako jendea eta morroien irudikapena.

Bitartean, Blackadderrek inguruko nobleteria pairatu behar du: lehenengo bi sailetan Lord Percy Percy (Tim McInnernyk antzeztua), hirugarrenean George Galesko Printzea eta laugarrenean George tenientea (azken biak Hugh Lauriek antzeztuak).

Argumentua 1485ean hasi eta 1917an bukatzen da (atal berezi bat 1999ko gabonzaharrean giroturik badago ere).

 Pertsonaiak 
 Edmund Blackadder - Rowan Atkinson
 Balaku (ingelesezko bertsioan Baldrick) - Tony Robinson
 Melchett - Stephen Fry
 Lord Percy Percy - Tim McInnerny
 Darling - Tim McInnerny
 George - Hugh Laurie
 Bob - Gabrielle Glaister
 Elisabet I.a Ingalaterrakoa - Miranda Richardson
 Lord Flashheart - Rik Mayall

 Kapitulu zerrenda 
Batzuek diote 1982an ereduzko kapitulua egin zutela, Rowan Atkinsonek baztertuak.

 I. Saila: The Black Adder (1983) 
Erdi Aroko Ingalaterrako Gerra Zibilean girotua, 1485 inguruan hasten da, Garai Ilunaren urterik latzenean. Edmund Blackadder (Rowan Atkinson), Edinburgheko dukeak, abentura eta gorabehera zital nahiz dibertigarriak biziko ditu.

Hona hemen atalak:
 The Fortelling
 Born to be king
 The Archbishop
 The Queen of Spain's Beard
 Witchsmeller Pursuivant
 The Black Seal

 II. Saila: Blackadder II (1986) 
1558-1603 garaian, Elisabet I.a Ingalaterrakoaren erreinaldian girotua. Blackadder leinuaren gene "bereziak" Lord Edmund (Rowan Atkinson) jauntxora igaro dira. Bere helburu bakarra egunetik egunera erotuagoa dagoen Bess erreginaren (Miranda Richardson) grazia eta mesedea lortzeko herrialdean barna bere buru handia eta bizar eskasia erakustea izango da.

Hona hemen atalak:
 Bells
 Head
 Potato
 Money
 Beer
 Chains

 III. Saila: Blackadder the Third (1987) 
1768-1815 garaian, Frantziako Iraultza eta Napoleondar gerretan girotua. Erresuma Batuan eta Britainiar Inperioan oparotasuna, aberastasuna, boterea eta aurkikuntza dira nagusi... baina ez Edmund Blackadderrentzat (Rowan Atkinson), bera erabateko behar eta txirotasun egoeran baitago, bere familiaren dirutzak gainbehera izan baitu. Orain, Edmund morroia Printze Erregegai (Hugh Laurie) ergel "motzaren" zaldun nahiz maiordomoa izatera beharturik dago.

Hona hemen atalak:
 Dish and Dishonesty
 Ink and Incapability
 Nob and Nobility
 Sense and Senility
 Amy and Amiability
 Duel and Duality

1988an, kapitulu berezi bi egin zituzten:
 Blackadder: The Cavalier Years, berriro Ingalaterrako Gerra Zibilan girotua.
 Blackadder's Christmas Carol, Charles Dickensen A Christmas Carol liburuan oinarritua.

 IV. Saila: Blackadder Goes Forth (1989) 
Lehenengo Mundu Gerran kokatuta. 1917. urtea, bapatean, Blackadder kapitaina (Rowan Atkinson) gudulekuko lubakietan dago eta jende guztia berau hil nahiz dabilela jabetuko da.

Hona hemen kapituluak:
 Captain Cook
 Corporal Punishment
 Major Star
 Private Plane
 General Hospital
 Goodbyeee...

1999ko abenduaren 31n beste kapitulu berezi bat egin zuten: Blackadder: Back & Forth, momentu hartan kokatuta. Zurrumurruen arabera, Rowan Atkinson bostgarren saila edo film bat prestatzen ari da, baina oraingoz zurrumurruak baino ez dira.

 Beste kapitulu bereziak: sketchak, antzerki eta irratirako eginak 
Erresuma Batuan
 Woman's Hour Invasion (1988)
 The Shakespeare Sketch (1989)
 Blackadder and the King's Birthday (1998)
 Blackadder: The Army Years (2000)
 The Royal Gardener (2002)
 Jubilee Girl (2002)

Ameriketako Estatu Batuetan
 1775 (US series pilot) (1992)

 Erreferentziak 

 Kanpo estekak 
  Telesailaren profila IMDBn
  Webgune ofiziala

Kategoria:Blackadder
Kategoria:Erresuma Batuko telesailak
Kategoria:XV. mendean girotutako telesailak
Kategoria:Lehen Mundu Gerrari buruzko telesailak
Kategoria:Erresuma Batuan girotutako telesailak